היום (ד') נערכה בעיר באקה אלע׳רבייה הלוויתה של התלמידה שנרצחה, איה סעיד מסארווה. שתי משלחות קיבלו את פני האבא, בנמל התעופה בן גוריון, שהיה מלווה בארון בתו, ג’מיל ובנו שריף שהגיעו ביחד במטוס. במשלחת העירייה היו עו״ד מורסי אבו מוך ודובר העירייה, אלטייב ע׳נאים. במשלחת המשפחה, ג’מיל מסארוה, בכר מסארווה, עומר מסארווה ועבד כתאנה.
ראש הממשלה בנימין נתניהו שוחח היום עם סעיד, אביה של איה מסארווה, ניחם את המשפחה וביקש להשתתף בצערה בשם כל אזרחי ישראל. אביה של איה הודה לראש הממשלה על התנחומים ועל תמיכתו.
ההלוויה יצאה מבית הנרצחת, ליד בית ספר תיכון אלקאסמי. האמבולנס שהוביל את הגופה, ביחד עם משלחת העירייה והמשפחה, עבר דרך בית ספר תיכון אלקאסמי, היכן שלמדה איה ז״ל. להלוויה אשר השתתפו בה אלפים, הגיעו נכבדים רבים, פוליטיקאים, אנשי ציבור, ערבים, יהודים, נוצרים ואנשים מחו״ל גם כן, בנוסף למשלחת מטעם הרשות הפלסטינית.
אורח כבוד שהגיע להלוויה, היה השגריר האוסטרלי בישראל, קריס קאנון שהשתתף בהלוויה ובטקס הקבורה ונשא נאום אחרי ההלוויה בבית העם (אל-דיוואן). השגריר האוסטרלי בישראל הביע את תנחומיו העמוקים, והביא עמו מסר מראש הממשלה האוסטרלי. התקשורת המקומית והזרה סיקרו את האירוע בצורה נרחבת. השגריר הגיע אחרי ההלוויה ביחד עם ראש העיר והדובר אל בית הנרצחת, שם נפגש עם הורי הנרצחת ובנותיהם (אחיותיה של איה ז״ל).